Atklāta konkursa “Telpu remontdarbi atbilstoši III kategorijas patvertnes funkcionālajām prasībām” (identifikācijas Nr. RNP 2026/29) nolikums
TEHNISKĀ SPECIFIKĀCIJA 

patvertnes funkcionālajām prasībām”
(identifikācijas Nr. RNP 2026/29)

1. Mērķis: veikt telpu remontdarbus 7 (septiņos) objektos Rēzeknes novadā patvertņu pielāgošanai, saskaņā ar būvdarbu apjomos norādīto. 

2. Objektu raksturojums. Visi 7 (septiņi) objekti atrodas Rēzeknes novadā. Katrs objekts ir ar atšķirīgu ekspluatācijas laiku, kosmētisko un tehnisko nolietojumu. Visām ir nepieciešami remontdarbi, lai nodrošinātu objektu atbilstību III kategorijas patvertņu funkcionālajām prasībām: 
· Jaunatnes iela 2, Radopole, Viļānu pagasts, Rēzeknes novads, LV-4001;
· Pazeme, Pleikšņi, Ozolaines pagasts, Rēzeknes novads, LV-4601;
· Parka iela 20, Malta, Maltas pagasts, Rēzeknes novads, LV-4630;
· Brīvības iela 6, Malta, Maltas pagasts, Rēzeknes novads, LV-4630;
· Kultūras laukums 2, Viļāni, Rēzeknes novads, LV-4650;
· Rītupes iela 25, Bērzgale, Bērzgales pagasts, Rēzeknes novads, LV-4612;
· Skolas iela 5, Gaigalava, Gaigalavas pagasts, Rēzeknes novads, LV-4618.

3. Vispārīga informācija.
3.1. Pretendentam jāiesniedz būvniecības tāme atbilstoši Latvijas būvnormatīvā LBN      501-17 “Būvizmaksu noteikšanas kārtība” noteiktajām prasībām, saskaņā ar iepirkuma procedūras nolikumam pievienoto Būvdarbu apjomu sarakstu, ņemot vērā nolikumā un tā pielikumos noteiktās prasības. Būvniecības tāme jāiesniedz Excel formātā.
3.2. Pretendentam savā piedāvājumā jāievērtē visi nepieciešamie izdevumi: darbaspēka, materiālu, mehānismu un transporta izdevumi, bez kā nebūtu iespējama paredzēto darbu pareiza, pasūtītāja prasībām un spēkā esošiem normatīviem atbilstoša izpilde pilnā apjomā.
3.3. Ja iepirkuma procedūras dokumentos tiek minēti konkrēti materiālu ražotāju vai produktu nosaukumi, pretendents ir tiesīgs piedāvāt šiem konkrētajiem produktiem līdzvērtīgus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi. Būvuzņēmējs, kuram piešķirtas līguma slēgšanas tiesības, līdzvērtīgu materiālu saskaņo ar pasūtītāju.
3.4. Darbu veikšanas laikā jāseko, lai netiktu radīti bojājumi trešo personu īpašumiem. Radītie bojājumi jānovērš nekavējoties.
3.5. Visiem kokmateriāliem vai koka izstrādājumiem, kas paredzēti iebūvei ēkā, jābūt likumīgi iegūtiem atbilstīgi Eiropas Parlamenta un Padomes 2010.gada 20.oktobra Regulai (ES) Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus.
3.6. Par izpildītā darba un pielietoto materiālu kvalitāti atbild būvuzņēmējs. Visiem objektā izmantotiem materiāliem un iekārtām jāiesniedz atbilstības sertifikāti.
3.7. Pretendentam jāparedz izmaksas par visiem nepieciešamajiem saskaņojumiem, atļaujām, atzinumiem u.tml. būvdarbu uzsākšanai un objekta pieņemšanai ekspluatācijā.  
3.8. Piedāvājuma izmaksās ir jābūt ietvertām visām izmaksām veco materiālu un būvgružu aizvākšanai no objekta un to izvietošanai atbilstoši spēkā esošajiem normatīvajiem aktiem, kā arī maksām par komunālajiem pakalpojumiem (elektrība, ūdens, kanalizācija u.c., ja nepieciešams) objekta būvdarbu laikā. 
3.9. Būvuzņēmējam būvniecības laikā ir jānodrošina:
3.9.1. materiālu saskaņošana ar pasūtītāju un atbilstības deklarāciju iesniegšana (ja attiecināms);
3.9.2. sistēmu pārbaužu un mērījumu veikšana;
3.9.3. citi uzdevumi, kas ir saistīti un nav atdalāmi no darbu izpildes.
3.10. Specializētu darbu veikšanai būvuzņēmējam jānodrošina atbilstoši speciālisti ar spēkā esošu attiecīgās kvalifikācijas sertifikātu.
3.11. Darbu un materiālu kvalitātes garantijas termiņš ir 60 (sešdesmit) mēneši.
3.12. Patvertņu telpu pielāgošanā ievērot VUGD vadlīnijas par minimālajām prasībām        III kategorijas patvertnes ierīkošanai (pieejamas Valsts ugunsdzēsības un glābšanas dienesta tīmekļvietnē https://www.vugd.gov.lv/lv/vadlinijas-par-minimalajam-prasibam-telpu-pielagosanai-iii-kategorijas-patvertnes-izveidosanai-0).
3.13. Visus paredzētos materiālus un aprīkojumu saskaņot ar pasūtītāju.
3.14. Pie ieejas katrā patvertnē paredzēt zīmi, kas norāda, ka attiecīgajā objektā ierīkota patvertne.
3.15. Darbu organizēšanu plānot tā, lai būvdarbu laikā netiktu pārtraukta ēkas ekspluatācija un netiktu apgrūtināta ēkas lietotāju kustība.

